CELEX: 32016R1086
Language: ro
Date: 2016-07-05 00:00:00
Title: Regulamentul de punere în aplicare (UE) 2016/1086 al Comisiei din 5 iulie 2016 de aprobare a substanței 2-bromo-2-(bromometil)pentandinitril (DBDCB) ca substanță activă existentă destinată utilizării în produsele biocide aparținând tipului de produs 6 (Text cu relevanță pentru SEE)

6.7.2016   
            
            
               RO
            
            
               Jurnalul Oficial al Uniunii Europene
            
            
               L 180/15
            
         REGULAMENTUL DE PUNERE ÎN APLICARE (UE) 2016/1086 AL COMISIEI
   din 5 iulie 2016
   de aprobare a substanței 2-bromo-2-(bromometil)pentandinitril (DBDCB) ca substanță activă existentă destinată utilizării în produsele biocide aparținând tipului de produs 6
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:
   
               (1)
            
            
               Regulamentul delegat (UE) nr. 1062/2014 al Comisiei (2) stabilește o listă cu substanțe active existente care trebuie evaluate în vederea posibilei lor aprobări spre a fi utilizate în produse biocide. Respectiva listă include substanța 2-bromo-2-(bromometil)pentandinitril (DBDCB).
            
         
               (2)
            
            
               Substanța DBDCB a fost evaluată în conformitate cu articolul 16 alineatul (2) din Directiva 98/8/CE a Parlamentului European și a Consiliului (3) în vederea utilizării în tipul de produs 6, adică produsele de protecție utilizate în interiorul containerelor, astfel cum sunt descrise în anexa V la directiva respectivă, care corespund tipului de produs 6 astfel cum este descris în anexa V la Regulamentul (UE) nr. 528/2012.
            
         
               (3)
            
            
               Republica Cehă a fost desemnată autoritate competentă responsabilă de evaluare și a transmis rapoartele de evaluare împreună cu recomandările sale la 21 ianuarie 2009.
            
         
               (4)
            
            
               În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 10 decembrie 2015 de către Comitetul pentru produse biocide, ținând cont de concluziile autorității competente responsabile de evaluare.
            
         
               (5)
            
            
               Conform avizului respectiv, este de așteptat ca produsele biocide care aparțin tipului de produs 6 și care conțin DBDCB să îndeplinească cerințele de la articolul 5 din Directiva 98/8CE, sub rezerva respectării anumitor specificații și condiții referitoare la utilizarea lor.
            
         
               (6)
            
            
               Prin urmare, este adecvat să se aprobe utilizarea substanței DBDCB în produsele biocide aparținând tipului de produs 6, sub rezerva îndeplinirii anumitor specificații și condiții.
            
         
               (7)
            
            
               Întrucât substanța DBDCB îndeplinește criteriile pentru a fi clasificată ca substanță sensibilizantă pentru piele categoria 1, conform definiției din anexa I la Regulamentul (CE) nr. 1272/2008 al Parlamentului European și al Consiliului (4), ar trebui ca articolele tratate cu DBDCB sau cele care încorporează această substanță să fie etichetate în mod corespunzător atunci când sunt introduse pe piață.
            
         
               (8)
            
            
               Înainte ca o substanță activă să fie aprobată, ar trebui să se acorde o perioadă de timp rezonabilă pentru a permite părților interesate să se pregătească în vederea îndeplinirii noilor cerințe.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru produse biocide,
            
         ADOPTĂ PREZENTUL REGULAMENT:
   Articolul 1
   Substanța 2-bromo-2-(bromometil)pentandinitril (DBDCB) se aprobă ca substanță activă destinată utilizării în produsele biocide aparținând tipului de produs 6, sub rezerva respectării specificațiilor și condițiilor prezentate în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1.).
   
      (3)  Directiva 98/8/CE a Parlamentului European Și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
   
      (4)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).
   
      ANEXĂ
      
                  Denumire comună
               
               
                  Denumire IUPAC
                  Numere de identificare
               
               
                  Gradul minim de puritate a substanței active (1)
                  
               
               
                  Data aprobării
               
               
                  Data de expirare a aprobării
               
               
                  Tipul de produs
               
               
                  Condiții specifice
               
            
                  2-bromo-2-(bromometil)pentandinitril (DBDCB)
               
               
                  Denumire IUPAC:
                  2-bromo-2-(bromometil)pentandinitril
                  Nr. CE: 252-681-0
                  Nr. CAS: 35691-65-7
               
               
                  980 g/kg
               
               
                  1 ianuarie 2018
               
               
                  31 decembrie 2027
               
               
                  6
               
               
                  Autorizațiile produselor biocide sunt supuse următoarelor condiții:
                  
                              1.
                           
                           
                              În cadrul evaluării produsului se acordă o atenție deosebită expunerilor, riscurilor și eficacității aflate în relație cu orice utilizare care face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la nivelul riscurilor prezentate de substanța activă.
                           
                        
                              2.
                           
                           
                              Având în vedere riscurile identificate pentru utilizările evaluate, în cadrul evaluării produsului se va acorda o atenție deosebită utilizatorilor industriali și profesionali.
                           
                        Introducerea pe piață a articolelor tratate este supusă următoarei condiții:
                  persoana responsabilă de introducerea pe piață a unui articol tratat cu 2-bromo-2-(bromometil)pentandinitril sau care încorporează această substanță se asigură că eticheta articolului tratat respectiv conține informațiile de la articolul 58 alineatul (3) al doilea paragraf din Regulamentul (UE) nr. 528/2012.
               
            
         (1)  Puritatea indicată în această coloană a fost gradul minim de puritate a substanței active utilizate pentru evaluarea efectuată în conformitate cu articolul 89 alineatul (1) din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.